text: Villabrand vækker mistanke hos politiet
  05 februar 2017 kl. 05.50
  En brand i villa i Vejle er opstået, selvom huset er tømt og står til salg. Det undrer polititiet, som vil undersøge, om branden er påsat.
  Kl. 02.20 natten til søndag fik alarmcentralen melding om, at en villa på Seligmannsvej i Vejle stod i flammer.
   Hele 1. sal er brændt væk, og slukningsarbejdet er stadig i gang i villaen.
  Men huset var ubeboet. Tømt og sat til salg. Så politiet undrer sig over, at der opstår en brand. 
  Se mere på Local Eyes 
  - Det er klar, at når det er et ubeboet hus, der går i brand, så skærper vi ind. Derfor går vi i gang med at undersøge, hvordan branden er opstået, når det bliver lyst, siger vagtchef ved Sydøstjyllands Politi, Hans Hoffensetz.
  Det er ikke udelukket, at branden er påsat, men der kan også være andre årsager til, at branden opstår.
  